CELEX: 62012TN0141
Language: hu
Date: 2012-03-26 00:00:00
Title: T-141/12. sz. ügy: 2012. március 26-án benyújtott kereset — Pro-Duo kontra OHIM — El Corte Inglés (GO!)

9.6.2012   
            
            
               HU
            
            
               Az Európai Unió Hivatalos Lapja
            
            
               C 165/26
            
         2012. március 26-án benyújtott kereset — Pro-Duo kontra OHIM — El Corte Inglés (GO!)
   (T-141/12. sz. ügy)
   2012/C 165/46
   A keresetlevél nyelve: angol
   
      Felek
   
   
      Felpere: Pro-Duo (Gent, Belgium) (képviselő: T. Alkin, barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: El Corte Inglés, SA (Madrid, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               a kereset elbírálását függessze fel addig, amíg az 5011 C. sz. törlési eljárásban meghozzák a határozatot;
            
         
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 1373/2011-4. sz. ügyben 2012. január 19-én hozott határozatát abban a részében, amelyben az megtagadta az eljárás felfüggesztését addig, amíg a törlési eljárásban nem születik a határozat; vagy teljes egészében helyezze hatályon kívül a határozatot;
            
         
               —
            
            
               a felszólalót kötelezze a felperes költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a fekete, fehér és szürke színű „GO!” ábrás védjegy, a 3. osztályba tartozó áruk vonatkozásában — 8859712. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 6070981. sz., „GO GLORIA ORTIZ” ábrás közösségi védjegy, a 3. osztályba tartozó áruk tekintetében
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a Belső Piaci Harmonizációs Hivatal (védjegyek és formatervezési minták) (OHIM) fellebbezési tanácsa tévesen alkalmazta a jogot, amikor nem függesztette fel az eljárást; és megsértette a 207/2009 tanácsi rendelet 8. cikke (1) bekezdésének b) pontját, mivel tévesen állapította meg azt, hogy a két védjegy között fennáll az összetévesztés veszélye.